आसावरी कुलकर्णी आणि अनिल यार्दी

पुण्यातील वसंत बाग परिसरात राहणारे अनिल यार्दी (69) आणि आसावरी कुलकर्णी (69) गेल्या सहा वर्षांपासून लिव्ह इन रिलेशनशिपमध्ये म्हणजेच लग्न न करता सहजीवनात राहत आहेत.

आम्ही त्यांच्या घरी पोहचलो तेव्हा ते दोघंही मुलाखतीसाठी सज्ज होते. अनिल यार्दी यांनी आकाशी रंगाचा टी-शर्ट घातला होता, तर आसावरी कुलकर्णी यांनी गडद गुलाबी रंगाचा ड्रेस घातला होता. अनिल यांनीही गडद रंगाचा एखादा टी-शर्ट घालावा असा आग्रह आसावरी यांनी केला. गडद रंग कॅमेऱ्यावर चांगला दिसेल असं त्या सांगत होत्या. अनिल हे लगेचच गडद निळ्या रंगाचा टी-शर्ट घालून बाहेर आले.

सत्तरीत प्रवेश करणारे दोन वृद्ध लिव्ह इन रिलेशनशिपबाबत काय बोलतात याची उत्सुकता आम्हालाही होती.

अनिल यार्दी म्हणाले, "लिव्ह इन रिलेशनशिपची पद्धतच अशी आहे की, ज्यामध्ये मित्र-मैत्रिणी एकत्र राहतात. प्रपोजल लग्नासाठी दिले जाते. लिव्ह रिलेशनशिपसाठी नाही. यात तुम्ही लिव्ह इनमध्ये एकत्र कायम राहू शकता का? हा प्रश्न असतो."

याला जोडूनच आसावारी म्हणाल्या, "एकदा आम्हाला खात्री वाटली की आता जमतंय. लोक आम्हाला काय म्हणतील त्याचा प्रश्न नाही.... आणखी 4000 वर्णांसाठी लेख सुरू ठेवा:
तेव्हा आम्ही ठरवलं एकत्र रहायचं."

लग्न न करता एकत्र एकाच घरात राहण्याचा निर्णय घेणारे आणि त्याबाबत आपली मतं सार्वजनिक जीवनात ठामपणे मांडणारे हे दोघं नेमके भेटले कसे? एकत्र राहण्याचा निर्णय त्यांनी कसा घेतला? ते एकमेकांच्या प्रेमात पडले का? असे अनेक प्रश्न मनात येत होते.

आसावरी कुलकर्णी आणि अनिल यार्दी

साधारण सात वर्षांपूर्वी पुण्यातील ज्येष्ठ नागरिकांसाठी काम करणाऱ्या माधव दामले यांच्या एका संस्थेच्या माध्यमातून सहल आयोजित करण्यात आली होती. या सहलीत आसावरी आणि अनिल या दोघांची भेट झाली.

एका प्रेमाची गोष्ट

"मी माझी गाडी घेऊन आलो होतो. माझ्या गाडीत आणखी तीन महिला होत्या. ही काय आमच्या गाडीत नव्हती. ही लेट कमरमध्ये होती. पण हीची एंट्री अशी होती की, पाहता क्षणी मला असे वाटले ही छान आहे. त्याठिकाणी काही गप्पा झाल्या आणि मग मैत्री सुरु झाली." असं अनिल यार्दी सांगतात.

सहलीनंतर पुढे दर दोन चार दिवसांनी हे दोघे एकमेकांना भेटायचे. अनिल यार्दी विद्युत अभियंता आहेत. ते नोकरी करतात. कामावरून घरी जाताना चहा घेण्यासाठी ते आसावरी यांच्या घरी जायचे. मग काही दिवसांनी चहासोबत नाष्टाही होऊ लागला. गप्पा रंगत गेल्या आणि विचार जुळत गेले.

आसावरी सांगतात, "हे असे दहा महिने सुरू होते. मग आमच्या लक्षात आले आपल्या आवडी निवडी जुळत आहेत. दोघांनाही फिरायला खूप आवडते. खाद्यपदार्थांची आवड आहे. एक दिवसाची सहल करायचे आम्हाला आवडते. दोघांनाही नॉनव्हेज आवडते. कधीतरी दोघंही ड्रिंक घेतो. या सगळ्या गोष्टी पाहता असं वाटलं आता एकत्र रहायला हरकत नाही. यादृष्टीनेच आमचा प्रवास सुरू आहे."

आसावरी कुलकर्णी आणि अनिल यार्दी

वयाच्या सत्तरीत लग्न न करता केवळ सहजीवनासाठी दृष्टीने लिव्ह इनमध्ये राहण्याचा निर्णय आसावरी आणि अनिल यांनी घेतला. पण हा निर्णय घेणे त्यांच्यासाठीही धाडसाचे होते.

अनिल यार्दी सांगतात, "माझी पत्नी 2013 मध्ये गेली. यापूर्वी माझे आई-वडील, भाऊ आणि एका मुलाचे निधन झाले. मला एक मुलगी आहे. मी आता एकटाच राहतो. मला कुणीतरी सोबत हवंय. हा माझा निर्णय होता."

आसावरी कुलकर्णी एलआयसीमध्ये नोकरीला होत्या. 2012 मध्ये त्या निवृत्त झाल्या. 1997 मध्ये त्यांच्या पतीचे निधन झाले.

"पतीच्या मृत्यूनंतर मी आणि माझा मुलगा आणि जावेचे कुटुंब शेजारीच राहत होतो. त्यामुळे मला कधी एकटेपणा वाटला नाही. पण मुलगा आणि जावेचे कुटुंब दुसऱ्या ठिकाणी रहायला गेल्यानंतर...